รู้ยัง! หยุดยาว 4 วันไปรษณีย์เปิดให้บริการตามปกติ
รู้ยัง! หยุดยาว 4 วันไปรษณีย์เปิดให้บริการปกติ โดยวันที่ 16 ก.ค. เปิดให้บริการเต็มวัน ส่วน 17-19 ก.ค. เปิดให้บริการครึ่งวัน ตั้งแต่เวลา 09.00-12.00 น.
14 ก.ค. 2559

บริษัท ไปรษณีย์ไทย จำกัด (ปณท) ระบุว่า พร้อมให้บริการในช่วงวันหยุดพิเศษวันอาสาฬหบูชาและวันเข้าพรรษา ตั้งแต่วันที่ 16 – 20 ก.ค.นี้ โดย วันเสาร์ที่ 16 ก.ค. เปิดให้บริการรับฝากตามปกติ วันที่ 17 – 19 ก.ค. เปิดให้บริการรับฝาก จำนวน 152 แห่งทั่วประเทศ ตั้งแต่เวลา 09.00 – 12.00 น. ได้แก่ ที่ทำการไปรษณีย์ศูนย์กลางจ่ายพิเศษในกรุงเทพและปริมณฑล ที่ทำการไปรษณีย์จังหวัด ที่ทำการไปรษณีย์ในพื้นที่ท่าอากาศยาน และเคาน์เตอร์ให้บริการไปรษณีย์ในศูนย์การค้า เช่น เซ็นทรัลซิตี้บางนา เซ็นทรัลพระราม 2 เซ็นทรัลเวิลด์พลาซ่า ซีคอนบางแค อยุธยาพาร์ค เดอะมอลล์นครราชสีมา กาดสวนแก้ว และจีซีเอสเชียงใหม่ เป็นต้น ซึ่งผู้ใช้บริการสามารถฝากส่งเอกสารและสิ่งของ ใช้บริการการเงิน ตลอดจนซื้อแสตมป์ สิ่งสะสม สินค้าไปรษณีย์และสินค้าที่ระลึกต่างๆ ได้ ทั้งนี้ไปรษณีย์ไทยจะเปิดให้บริการตามปกติทั่วประเทศในวันพุธที่ 20 ก.ค.นี้ เป็นต้นไป
โดยผู้ใช้บริการสามารถตรวจสอบรายชื่อและช่วงเวลาการเปิดให้บริการของที่ทำการไปรษณีย์ในช่วงวันหยุด 16 – 20 ก.ค. นี้ ได้ที่เว็บไซต์ www.thailandpost.co.th และสอบถามข้อมูลการใช้บริการเพิ่มเติมที่ THP Contact Center 1545